Document ID: 31990R2617

KOMISSION ASETUS (ETY) N:o 2617/90,
annettu 11 päivänä syyskuuta 1990,
yhteisössä suoraan kulutukseen tarkoitetulle voiöljylle tarjouskilpailulla myönnettävästä tuesta annetun asetuksen (ETY) N:o 429/90 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 3879/89(2), ja erityisesti sen 7 a artiklan 3 kohdan,
sekä katsoo, että
komission asetuksessa (ETY) N:o 429/90(3), sellaisena kuin se on muutettuna asetuksella (ETY) N:o 1265/90(4), säädetään mahdollisuudesta myöntää tukea yhteisön markkinoilta peräisin olevasta voista tai kermasta valmistetulle ja suoraan kulutukseen yhteisössä tarkoitetulle voiöljylle; voiöljy on pidettävä kaupan suljetuissa pakkauksissa, joissa on oltava vähintään yksi kyseisen asetuksen 10 artiklan 3 kohdassa säädetyistä maininnoista; elintarvikkeiden nimityksiä koskevat kansalliset säännökset huomioon ottaen nämä maininnat eivät kata kaikkia kaupallisia mahdollisuuksia ja tämän vuoksi niitä on täydennettävä,
asetuksen (ETY) N:o 429/90 14 artiklassa säädetään tietyistä maininnoista, jotka on merkittävä T 5 -valvontakappaleeseen lähetettäessä pakattua voiöljyä toiseen jäsenvaltioon vähittäiskaupan tekemää voiöljyn haltuunottoa varten; sekaannuksen välttämiseksi on täsmennettävä, että mainittu asiakirja annetaan ja sitä käytetään komission asetuksen (ETY) N:o 2823/87(5) säännösten mukaisesti, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 429/90 seuraavasti:
1 Korvataan 10 artiklan 3 kohdan kuudes luetelmakohta seuraavasti:
'- "Beurre concentré - Règlement (CEE) n° 429/90" tai "beurre concentré pour la cuisine - Règlement (CEE) n° 429/90" tai "beurre concentré pour la cuisine et la pâtisserie - Règlement (CEE) n° 429/90" tai "beurre cuisinier - Règlement (CEE) n° 429/90" tai "beurre de cuisine - Règlement (CEE) n° 429/90"`.
2 Korvataan 14 artiklan johdantokappale seuraavasti:
"Kun pakattu voiöljy lähetetään vähittäiskaupan haltuunotettavaksi toiseen jäsenvaltioon, se on todistettava esittämällä T 5 -valvontakappale, joka annetaan ja jota käytetään komission asetuksen (ETY) N:o 2823/87(*) säännösten mukaisesti. T 5 -valvontakappaleen 104 ruutuun on merkittävä jokin seuraavista maininnoista:
(*) EYVL N:o L 270, 23.9.1987, s. 1."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 11 päivänä syyskuuta 1990.

Labels: 3
17
19